Motor beland in kanaal ná gru-botsing, twee dood | Maroela Media
Motor beland in kanaal ná gru-botsing, twee dood
Twee mense is Saterdagaand in 'n gru-ongeluk by die aansluiting van Alpone- en Umgeniweg dood.
Ceron Lennox, woordvoerder van Rescue Care, het gesê die voorval het omstreeks 22:00 plaasgevind.
"Toe paramedici by die toneel opdaag, het hulle die absolute wrakke van twee motors in 'n T-formaat aangetref," het Lennox gesê.
Een motor was volgens Lennox steeds op die pad terwyl die ander een in 'n kanaal langs die pad opgeëindig het.
"Een man se liggaam is saam met twee kritiek beseerde vroue in die motor op die pad aangetref. Daar was ook 'n man met geringe beserings in die motor. Een van die kritiek beseerde vroue is later in die hospitaal oorlede," het Lennox gesê.
'n Soek-en-reddingspan moes nooddienste bystaan om twee ernstig beseerdes in die kanaal, wat 10 meter onder die padoppervlak is, na bo te hys.
"Een van dié beseerdes was 'n 15-jarige seun. Die twee is na die hospitaal gehaas vir verdere mediese behandeling."
Kerk instrumente kwyt ná geraas-klag
'Dis nou die tyd vir 'n vrouepresident,' sê Dlamini-Zuma
Op sosiale media was daar foto's van die ongeluk, dit wil voorkom of spoed 'n rol gespeel het, die een voertuig se ratkas en enjin is uit die motor geruk (dit kan ook 'n veiligheids eienskap wees), so ook die knormoer wat op die padoppervlakte gevind is.
Onskuldige pret met motors wat passasiers se lewens eis.
nou asof almal weet waar die twee strate is?
Veral as dit verkeerd gespel is , moet lees "Alpine" Mense in hierdie deel van die land weet waar die twee strate is